Diari Oficial de la Generalitat Valenciana


Sumari del DOGV 7443, del 15-01-2015 (2015/141)

Notificació de la interlocutòria dictada en el procediment d'acolliment número 1022/2014.
-----------------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/141


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment d'acolliment número 1022/2014. [2015/141]  
Procediment: constitució de l'acolliment 001022/2014   
Rafael Roselló Sobrevela, secretari del Jutjat de Primera Instància número 8 de València.   
Juí de constitució de l'acolliment número 001022/2014   
Part demandant: Conselleria de Benestar Social.  
Part demandada: -  
Sobre acolliments.   
En el juí a què es fa referència, s'ha dictat la resolució que té el text que, literalment, és com seguix:   
  
«Part dispositiva  
Acorde constituir l'acolliment familiar simple de caràcter transitori pel temps de sis mesos, que començarà a comptar des de la fermesa de la present interlocutòria judicial, del menor C.L. sol·licitat a instàncies de la Generalitat a favor de les persones proposades per l'entitat pública, guardant les reserves oportunes respecte d'això.  
Els acollidors tenen les obligacions legals inherents al seu càrrec, que comprenen vetlar pels menors, tindre'ls en companyia seua, alimentar-los, educar-los i procurar-los una formació integral.   
Notifiqueu el present edicte a les parts interessades i comparegudes, així com al ministeri fiscal, notificant-se a la mare biològica per mitjà d'edictes que s'inseriran en el tauler d'anuncis d'este jutjat i en el Diari Oficial de la Comunitat Valenciana, tot això sense fer especial imposició de les costes de l'expedient.  
Contra esta resolució es pot interposar un recurs d'apel·lació a un sol efecte dins del termini de 20 dies des que es notifique davant d'este jutjat, perquè el resolga l'Audiència Provincial de València.  
Així mateix, d'acord amb el que preveu la disposició addicional 15 de la Llei Orgànica del Poder Judicial, en la seua redacció donada per la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este jutjat en Banesto la quantitat de 50 euros, i no s'admetrà a tràmit cap recurs el depòsit del qual no estiga constituït.  
  
Ho mana i firma Sonsoles Mata Llorca, magistrada jutgessa del Jutjat de Primera Instància número 8 de València. En done fe.  
Notificació. L'endemà vaig notificar de forma legal la resolució al ministeri fiscal i a la Generalitat mitjançant un ofici expedit a través del servici comú de notificacions d'esta ciutat, en done fe».  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació a Quin Lin.  
  
València, 8 de gener de 2015.- El secretari judicial: Rafael Roselló Sobrevela.